EkBass/fiwiki-20250220-pages-articles huggingface dataset:
Taka-asema

Taka-asema (T-asema) oli viimeinen Karjalankannaksen kolmesta puolustuslinjasta talvisodassa. Se kulki muidenkin puolustuslinjojen lailla Karjalankannaksen halki, pitkin Viipurinlahti–Viipuri–Tammisuo–Tali–Vuoksi–Räisälä–Vuoksi–Käkisalmi -linjaa. Sen linnoitustyöt alkoivat samaan aikaan kuin Väliasemallakin ja taistelujen siirtyessä sinne helmikuun lopussa 1940 se oli erittäin pahasti kesken. Vuoksi–Räisälä–Vuoksi–Käkisalmi-aluetta ei koskaan linnoitettu, joten käytännössä Taka-aseman loppuosa nojasi Vuoksea pitkin Taipaleeseen asti. Asemassa taisteltiin 29. helmikuuta–13. maaliskuuta 1940, aina Talvisodan loppuun asti. Taka-asemaa puolustivat suomalaiset 4.D, 3.D, 5.D, 23.D, 1.D, 2.D, 8.D sekä 7.D sekä Ryhmä Sihvo. Sitä vastaan hyökkäsi kahdeksan venäläistä armeijakuntaa, noin 21 divisioonaa. 12. maaliskuuta Taka-asemaan oli tullut seuraavia murtumia: *Viipurinlahdella Vilaniemeen ja Lihaniemeen venäläiset olivat tehneet maihinnousun ja katkaisseet Helsinki–Viipuri -maantien. *Viipurin kaakkoiset ja itäiset esikaupungit oli menetetty. *Tammisuolla ja Talissa syvät sisäänmurrot, Talissa Portinhoikkaan asti. *Venäläiset olivat ylittäneet Vuoksen Vuosalmen alueella. *Taipaleen Terenttilä oli miltei menetetty. Rauhanneuvottelujen edetessä Mannerheim käski suomalaisia pitämään Taka-aseman, kun Stalin pyrki murtamaan sen. Suomalaisten puolustus kesti. Rauhan tultua suomalaiset vetäytyivät uuden rajan taakse ja venäläiset tuhosivat Taka-aseman käyttökelvottomaksi. VKT-asema rakennettiin myöhemmin Taka-aseman päälle. ==Lähteet== *Sotatoimet, Suomen sotien 1939-45 kulku kartoin Luokka:Talvisota
Sed

sed () on Unixille kehitetty ohjelmoitava ei-interaktiivinen tekstieditori tekstivirran käsittelyyn. Ohjelman on kehittänyt Lee E. McMahon Bell Labsissa vuonna 1973 tai 1974. 4.4BSD-version on kehittänyt Diomidis Spinellis. Ohjelman GNU-versio on saatavilla useille muillekin alustoille. Ohjelma sai vaikutteita Ken Thompsonin kehittämistä ed ja grep -ohjelmista. sed on sanottu olevan Turing-täydellinen. Perl-ohjelmointikieli on saanut huomattavia vaikutteita sed:stä. == Komennot == Tyypillinen käyttö on merkkijonon korvaus, jota varten ohjelma kehitettiin. sed 's/teksti/korvaus/g' alkutiedosto > kohdetiedosto .. jolla `teksti` korvataan sanalla `korvaus`. ==Katso myös== * AWK * tr == Lähteet == == Aiheesta muualla == * GNU sed manual * OpenBSD- version man-sivut Luokka:Unix-ohjelmat Luokka:Ohjelmointikielet Luokka:Bell Labs
Römpötti

Römpötti () on maaseututaajama Karjalankannaksella Makslahden maalaiskunnassa (Glebytševo), Leningradin alueen Viipurin piirissä. Taajama sijaitsee Koivistosta Viipurin johtavan rautatien varrella heti Makslahden nykyisen kuntakeskuksen pohjoispuolella. Sen itäpuolella on Venäjän ilmavoimien Pribylovon helikopteritukikohta. ==Römpötti Suomen Koiviston maalaiskunnassa== Suomelle kuuluessaan Römpötti oli osa Koiviston maalaiskunnan laajaa Makslahden kylää, ja muodosti sen puitteissa erillisen taajamansa, jonka sijainti vastasi lähinnä nykyistä Glebytševon keskustaajamaa. Römpötissä sijaitsi 1925 käyttöön otettu Makslahden rautatieasema ja tärkeäksi puutavaran vientisatamaksi muodostunut Makslahden satama. Nykyinen Römpötti käsittää vain tämän taajaman pohjoisosan. ==Lähteet== Luokka:Viipurin piiri (Leningradin alue) Luokka:Koiviston maalaiskunnan kylät
Baldwinin piirikunta (Alabama)

Baldwinin piirikunta on Yhdysvaltojen Alabaman osavaltiossa sijaitseva piirikunta. Se on nimetty Yhdysvaltojen senaatin jäsenen Abraham Baldwinin mukaan. Piirikunnan asukasluku oli vuoden 2010 väestönlaskennassa 182 265, ja sen pääkaupunki on Bay Minette. Baldwinin piirikunta perustettiin 21. joulukuuta 1809. ==Maantiede== Yhdysvaltain väestönlaskentaviraston mukaan piirikunnan pinta-ala on 5 250 km², josta 4 135 km² on maata ja 1 115 km² (21,24%) vettä. Se on pinta-alaltaan 12. suurin piirikunta Mississippi-joen itäpuolella. ==Kuvia piirikunnasta== Tiedosto:Baldwin County Courthouse Bay Minette June 2013 1.jpg|Piirikunnan oikeustalo. Tiedosto:Morning at Gulf State Park.jpg|Piirikunnan rannikkoa. ==Naapuripiirikunnat== *Monroen piirikunta (Alabama) - koillisessa *Escambian piirikunta (Florida) - idässä *Escambian piirikunta (Alabama) - idässä *Mobilen piirikunta (Alabama) - lännessä *Washingtonin piirikunta (Alabama) - luoteessa *Clarken piirikunta (Alabama) - luoteessa == Lähteet == == Aiheesta muualla == Luokka:Alabaman piirikunnat
Zarkus Poussa

Jukka Markus ”Zarkus” Poussa (12. heinäkuuta 1975 Vihti – 24. tammikuuta 2016Kuolinilmoitus. Helsingin Sanomat 3.2.2016, s. B 11. Tukholma, Ruotsi) oli suomalainen muusikko. Hänen pääinstrumenttinsa olivat laulu, rummut ja lyömäsoittimet. == Nuoruus ja henkilökohtainen elämä == Poussa kiinnostui musiikista jo varhain ja aloitti musiikkiopintonsa kitaratunneilla. Hän opiskeli Sibelius-lukiossa. Poussa opiskeli myös basson- ja kitaransoittoa Oulunkylän Pop & Jazz Konservatoriossa. Hän suoritti parturi-kampaajan ammattitutkinnon pikakurssina ja toimi ammatissa kolme vuotta ennen kuin palasi muusikon uralle tutustuttuaan tarkemmin lyömäsoittimiin. Markus Poussa asui avoliitossa näyttelijä-laulaja Vuokko Hovatan kanssa. Näyttelijä Maarit Poussa on hänen isosiskonsa. == Ura == Taiteilijanimensä Poussa sai, kun hänen ystävänsä keksi hänelle DJ-nimeä mainoslehtiseen. Poussa soitti monissa yhtyeissä, kuten Pekassa ja Sudessa, Giant Robotissa, RinneRadiossa, Hemma Beastissa ja Anna-Mari Kähärän Orkesterissa. Hän oli myös muusikkona W-tyyli- televisiosarjassa ja vastasi musiikista Yle Femillä esitetyssä Nuottien matkassa -ohjelmassa sekä veti alkuvuodesta 2007 Subtv:llä esitettyä viihdeohjelmasarjaa Jokainen vieras on laulun arvoinen, jossa hän sävelsi, sanoitti ja äänitti päivässä kappaleen muusta kuin musiikista tunnettujen henkilöiden kanssa. Lisäksi hän näytteli Q-teatterissa sekä elokuvassa Saippuaprinssi. Poussa käytti paljon huumoria sanoituksissaan ja esiintymisissään. Poussan ensimmäinen sooloalbumi Love Tracks julkaistiin vuoden 2005 lopussa. Albumilla hän laulaa sekä suomeksi että englanniksi, soittaa lyömäsoittimia, kitaraa, bassoa ja syntetisaattoria sekä vastaa sävellyksistä, sanoituksista, äänityksestä ja miksauksesta. Vuonna 2007 Poussa oli mukana Ganes-elokuvan soundtrackissa, jossa hän esitti muutaman kappaleen Remu Aaltosen kanssa. Vuonna 2013 ilmestyi Poussan toinen sooloalbumi Positiivinen krapula, jonka lauluntekijänä Poussa toimi ja jossa hän laulaa kokonaan suomeksi. Poussa soitti myös Jukka Pojan yhtyeessä Kuules Crew. == Kuolema == Poussa kuoli 24. tammikuuta 2016 saatuaan sairauskohtauksen Viking Linen M/S Gabriellalla, jossa hän oli ollut edellisenä iltana Kuules Crew'n keikalla. Hyttikäytävältä elottomana löydetty Poussa saatiin elvytettyä laivassa, mutta hän kuoli matkalla sairaalaan. Poussan muistokonsertti järjestettiin Helsingin Tavastialla 29. maaliskuuta 2016. Konsertissa esiintyivät muun muassa Ismo Alanko, Anssi Kela, Jukka Poika, Stig, Freeman, King Bong, Hemma Beast, Giant Robot, Anna-Mari Kähärä Orchestra ja Zarkus Poussa Orchestra.Tammikuussa menehtyneelle Zarkus Poussalle muistokonsertti – lava täyttyy suomalaistähdistä ==Soolotuotanto== ===Albumit=== * Love Tracks (2005) * Positiivinen krapula (2013) ===Singlet=== * Honey (2005) * Nousimme pintaan (2013) ==Lähteet== ==Aiheesta muualla== * * * Zarkus Poussan muistokirjoitus Helsingin Sanomissa Luokka:Suomalaiset lauluntekijät Luokka:Suomalaiset lyömäsoittajat Luokka:Suomalaiset rumpalit Luokka:Vuonna 1975 syntyneet Luokka:Vuonna 2016 kuolleet
Piltunginjärvi

Piltunginjärvi on järvi Puokion kylän länsipuolella Puolangan kunnassa Kainuun maakunnassa. Sen pinta-ala on 268 hehtaaria, pituus 3 800 metriä ja leveys 1 500 metriä. Järvi kuuluu Oulujoen vesistöalueeseen, Piltunginjärvi on matala, ja sen keskisyvyys on vain 1,5 metriä. Järven syvin kohta on 2,4 metriä, ja sen tilavuus on noin neljä miljoonaa kuutiometriä eli 0,004 kuutiokilometriä. Piltunginjärvellä on 14,6 kilometriä rantaviivaa, ja sen rannat ovat soista metsämaata. Järven lounais- ja koillisrannoille on rakennettu kesäasuntoja. Järvessä on kartan mukaan noin 10 saarta saarta, joista yksi on nimetty. Nimetyssä saaressa, Kalmonsaaressa, on vanha hautapaikka. == Lähteet == Luokka:Ylä-Oulujoen alue Luokka:Puolangan järvet
Puokio

thumb|250px|right|Näkymä Puokionvaaralta Vaalaan päin. Puokio on kylä Puolangan kunnassa Kainuussa. Puokio sijaitsee Puokiovaaralla Puolangan ja Vaalan välisen seututien 800 varrella noin 20 kilometriä Puolangan kuntakeskuksesta lounaaseen ja noin 35 kilometriä Vaalan kuntakeskuksesta koilliseen. Kylän suurimmat järvet ovat sen länsipuolella sijaitsevat Puokio- ja Piltunginjärvet. ==Kirjallisuutta== *Juntunen, Kauko (toim.): Puokion juttuja : kyläkirja Kainuusta. Puokion kyläyhdistys, 2004. ISBN 952-91-7682-1. Luokka:Puolangan kylät
Silsa

Silsa voi tarkoittaa: * Jalkasilsaa * Pälvisilsaa
Sergio Mantovani

Sergio Mantovani (22. toukokuuta 1929 – 23. helmikuuta 2001) oli italialainen Formula 1 -kuljettaja. Hän osallistui kahdeksaan Grand Prix -kilpailuun, mutta starttasi vain seitsemään niistä. MM-pisteitä hän keräsi yhteensä neljä. Mantovanin paras sijoituksensa kilpailussa oli viides, jonka hän saavutti kaksi kertaa. == Formula 1 -tulokset == (lihavoitu kilpailu tarkoittaa, että kilpailusta tuli pisteitä) Vuosi Talli 1 2 3 4 5 6 7 8 9 Talli 1953 Maserati ARG IND DUT BEL FRA GBR DEU SWI ITA Maserati 1954 Maserati ARG IND BEL FRA GBR DEU SWI ITA SPA Maserati 1955 Maserati ARG MON IND BEL DUT GBR ITA Maserati == Lähteet == Luokka:Italialaiset Formula 1 -kuljettajat Luokka:Vuonna 1929 syntyneet Luokka:Vuonna 2001 kuolleet
Oterma

thumb|250px|Oterman peltoaukeaa Holapansaareen päin. Oterma on kylä Vaalan kunnassa Pohjois-Pohjanmaalla. Kylä sijaitsee Oulujärven pohjoispuolella Paatinjärven ja Otermanjärven alueella Vaalan ja Puolangan välisen seututien 800 varrella, noin 20 kilometriä koilliseen Vaalan keskustaajamasta. Otermajärven etelärannalla Vehka- ja Säynäjälahden rannalla sijaitsee Lapinsalmen alue, josta johtaa pengertie Lapinniemeen Lapinsalmen, järven kapeimman kohdan poikki. Järven luoteisosassa on Kaihlalahden alue. Suurin osa asutuksesta sijaitsee järven pohjoisrannalla Koukkarinlahden–Talliniemen alueella vanhan koulun läheisyydessä. Myös Paatinjärven rantojen asutus kuuluu Oterman kylään. Alue on vanhaa saamelaisten asuinaluetta. Lapinsalmen järvikapeikon kohdalta voi vieläkin löytää jäänteitä saamelaisten rakentamasta kalapadosta. Saamelaisten asutus tulee ilmi myös paikannimistä kuten Saamasten lahti (nykykartoissa Saunasten lahti), Lapinsalmi ja Kotasuo. Luokka:Vaalan kylät
Aitopanssarimonnit

Aitopanssarimonnit (Callichthyinae) ovat panssarimonneihin kuuluvia kaloja. == Suvut == Aitopanssarimonnien alaheimossa on viisi sukua:: *panssarimonnit (Callichthys) *ritarimonnit (Dianema) *rantamonnit (Hoplosternum) *Lepthoplosternum *haarniskamonnit (Megalechis) == Koko ja ulkonäkö == Aitopanssarimonneilla (kuten panssarimonneilla yleensäkin) ei ole suomuja vaan pitkistä luulevyistä muodostunut panssari. Aitopanssarimonneilla on kaksi paria eteenpäin sojottavia viiksiä. Viikset ovat usein pitkät ja ulottuvat taakse käännettyinä selkäevän tyveen saakka. Viiksien lisäksi aitopanssarimonneilla voi olla nauhamaisia lisäkkeitä yläleuassaan ja läppämäisiä alaleuassaan. Toisin kuin monnisilla aitopanssarimonnikoiras on yleensä suurempi kuin naaras. == Alkuperä == Panssarimonnit ovat kotoisin Etelä-Amerikasta ja ovat levinneet ylhäältä maanosan pohjoisosasta alas Argentiinan pohjoisosaan saakka. == Käyttäytyminen ja lisääntyminen == Aitopanssarimonnit ovat pohjakaloja ja etsivät ruokaa pohjasta. == Vesiolot ja ravinto == Aitopanssarimonnit tyytyvät tavanomaisiin vesioloihin ja syövät peruskuivaruokaa. Ne tonkivat ruokaa soran joukosta, jonne ruoka helposti muuten jäisi pilaantumaan, ja ovat näin ollen hyviä "roskisdyykkareita". == Katso myös == * Luettelo panssarimonneista == Lähteet == Luokka:Akvaariokalat *
Paul Frère

Paul Frère (30. tammikuuta 1917 Le Havre, Ranska – 23. helmikuuta 2008 Saint- Paul, Ranska) oli belgialainen kilpa-autoilija. Frère syntyi Le Havressa ensimmäisen maailmansodan aikana belgialaispoliitikon perheeseen. Hän oppi puhumaan sujuvasti neljää eri kieltä perheen muuttaessa ympäri Eurooppaa ja kouluttautui insinööriksi toisen maailmansodan aikana. Sodan jälkeen hän alkoi kilpailla moottoripyörillä sekä ryhtyi journalistiksi vuodesta 1946 lähtien kirjoittaen, mm. Motor Sport sekä Road & Track -lehtiin (hän toimi myös Road & Trackin Euroopan osaston päätoimittajana 24 vuoden ajan). Vuonna 1948 Frère siirtyi ajamaan urheiluautoja erilaisiin kestävyysajoihin, joissa voitti vuonna 1952 tuotantoautojen Belgian osakilpailun, mikä herätti suurta huomiota. Samana vuonna hän kävi tiukan taistelun Ken Downingin kanssa Formula 2-luokan Frontièresin osakilpailussa sateisella radalla, jonka hän lopulta voitti HWM:n autollaan. Formula 1-sarjaan Frère osallistui yhdentoista osakilpailun verran vuosina - ja saavutti niistä yhteensä 11 MM-pistettä. Debyyttikilpailussaan vuoden 1952 Belgian GP:ssä hän oli viides. Frère vaihteli jatkuvasti kilpasarjoja ansaiten palkintosijoja vuoden 1953 Eifelrennen-kilpailusta (2.sija) sekä Mille Migliasta (voitto) ja Le Mansin 24 tunnin ajoista (luokkavoitto). Vuoden 1955 Le Mansin 24 tunnin ajoissa hän oli Peter Collinsin kanssa toinen, mutta kilpailua varjosti kilpailussa sattunut onnettomuustilanne. Samana vuonna hän ajoi jälleen muutaman F1-kilpailun Ferrarin autolla sijoittuen neljänneksi Belgian GP:ssä. Viimeisessä osakilpailussaan vuonna 1956 hän sai F1-uransa parhaimman tuloksen ollessaan toinen Belgian GP:ssä. Frère siirtyi F1:sten jälkeen ajamaan kestävyysajoja voittaen vuosien 1957-58 Reimsin 12 tunnin ajot Ferrarillaan. Hän voitti Le Mansin 24 tunnin ajon vuonna 1960 Ferrarilla ajoparinaan belgialainen Olivier Gendebien. Samana vuonna voittoja tuli myös Formula Libren Etelä-Afrikan osakilpailusta sekä Spa-Francorchampsilla järjestetystä urheiluautokilpailusta. Eläköidyttyään kilpa-ajamisesta Frère jatkoi journalistin tehtäviään ja testasi autoja, kunnes tammikuussa 2007 mursi lantionsa Nürburgringin läheisellä tiellä sattuneessa kolarissa eikä koskaan toipunut siitä, vaan menehtyi lopulta vuonna 2008. ==Formula 1 -tulokset== Vuosi Talli Valmistaja Moottori 1 2 3 4 5 6 7 8 9 Sijoitus Pisteet HW Motors Ltd HWM 52 Alta 2.0 L4 SUI 500 BEL 5 FRA GBR GER Kesk. 16\. 2 Ecurie Belge Simca-Gordini T15 Gordini 1.5 L4 NED Kesk. ITA 16. 2 HW Motors Ltd HWM 53 Alta 2.0 L4 ARG 500 NED BEL 10 FRA GBR GER SUI Kesk. ITA - 0 Equipe Gordini Gordini T16 Gordini 2.0 L6 ARG 500 BEL Kesk. FRA Kesk. GBR GER Kesk. SUI ITA ESP - 0 Scuderia Ferrari Ferrari 555 Ferrari 106 2.5 L4 ARG MON 8 500 BEL 4 NED GBR ITA 15. 3 Scuderia Ferrari Ferrari D50 Lancia Ferrari DS50 2.5 V8 ARG MON 500 BEL 2 FRA GBR GER ITA 7. 6 ==Lähteet== Luokka:Belgialaiset Formula 1 -kuljettajat Luokka:Le Mansin 24 tunnin ajon voittajat Luokka:Vuonna 1917 syntyneet Luokka:Vuonna 2008 kuolleet
1529 Oterma

1529 Oterma on Hilda-ryhmään kuuluva päävyöhykkeen asteroidi, joka kiertää Aurinkoa noin neljän AU:n etäisyydellä eli noin 598,4 miljoonan kilometrin etäisyydellä. Asteroidin läpimitta on noin 40 kilometriä, ja sen kiertoaika on noin kahdeksan vuotta. Asteroidi havaittiin ensimmäisen kerran vuonna 1938, ja siitä on tehty havaintoja aina vuoteen 2000 saakka. Tämä asteroidi on saanut nimensä suomalaisen tähtitieteilijän Liisi Oterman mukaan. Ennen nimeämistään pikkuplaneetta tunnettiin tunnuksella 1938 BC. ==Lähteet== * JPL Small-Body Database Browser: 1529 Oterma (1938 BC) * Ursa.fi: Suomalaiset pikkuplaneetat * *Discovery Circumstances: Numbered Minor Planets (1)-(5000): Minor Planet Center *Numbered minor planets === Viitteet === Luokka:Päävyöhykkeen asteroidit Luokka:Hilda-ryhmän asteroidit
Alive ’95

'Alive ’95' on Gamma Rayn ensimmäinen livealbumi. Se julkaistiin toukokuussa 1996. == Kappaleet == # ”Land of the Free” – 5:29 # ”Man on a Mission” – 5:54 # ”Rebellion in Dreamland” – 8:24 # ”Space Eater” – 4:45 # ”Fairytale” – 0:44 # ”Tribute to the Past” – 4:48 # ”Heal Me” – 7:27 # ”The Saviour” – 1:30 # ”Abyss of the Void” – 5:54 # ”Ride the Sky” – 5:57 (Helloween-cover) # ”Future World” – 7:28 (Helloween-cover) # ”Heavy Metal Mania” – 6:27 (Holocaust-cover) # ”Lust for Life” (bonus) – 6:14 == Kokoonpano == * Kai Hansen – laulu * Dirk Schlächter – kitara, koskettimet * Jan Rubach – bassokitara * Thomas Nack – rummut == Aiheesta muualla == * * Luokka:Vuoden 1996 konserttitallenteet Luokka:Gamma Rayn albumit
Trubadurix

Trubadurix () on Asterix-sarjakuvissa esiintyvä gallialaiskylän bardi. Omasta mielestään hän on nero, toisten mielestä hänen laulunsa on sietämätöntä. Yleensä kaikki kuitenkin pitävät hänestä, kunhan hän vain ei laula. Trubadurix oli mukana jo ensimmäisessä Asterix-albumissa Asterix gallialainen. Aina kun Trubadurix ehdottaa laulua, joku kyläläisistä – useimmiten kylän seppä Caravellix – hakkaa häntä ja huutaa: ”Sinä et laula! Sinä et laula!” Kun muut gallialaiset seikkailun päätyttyä juhlivat, Trubadurix köytetään yleensä puuhun suukapuloituna, jotta hän ei voisi laulaa. Muutamissa tarinoissa Trubadurix on kuitenkin päästetty osallistumaan kyläjuhlaan. Trubadurix on ulkonäöltään vaaleahiuksinen ja viiksekäs. Hän pukeutuu punaiseen viittaan. Lauluaan hän säestää yleensä lyyralla. Eräissä myöhäisissä albumeissa Trubadurixin laulu on niin hirveää, että se aiheuttaa sateen ja ukonilman, minkä vuoksi häntä tarvittiin pelastamaan kuivuudesta kärsinyt Gangesin laakso albumissa Asterix Intiassa. Albumin Ruusu ja miekka mukaan Trubadurix on myös kylän lasten opettaja. ==Lähteet== Luokka:Asterix-sarjakuvan hahmot
Tilda Kiianlehto

Tilda Kiianlehto (s. 1995) on suomalainen näyttelijä. Hän on näytellyt Vilttitossua elokuvassa Heinähattu ja Vilttitossu. Hän on esiintynyt myös lyhytelokuvissa ja tehnyt pieniä rooleja TV-sarjoissa sekä äänirooleja. Näytellessään ensimmäisen elokuvaroolinsa elokuvassa Heinähattu ja Vilttitossu Kiianlehto oli 6-vuotias. Elokuvantaju - Rastimo: Heinähattu ja Vilttitossu == Rooleja == * Heinähattu ja Vilttitossu (elokuva), 2002 - Vilttitossu * Enkeli Tulessa, 2004 - Aino (perheen tytär) * Marikki, 2004 - äänirooli Liisa (Marikin pikkusisko) * Marikin Hassut Seikkailut, 2004 - äänirooli Liisa (Marikin pikkusisko) * Käenpesä, jaksot 39. ja 40., 2005 - Aino (Peten tytär) * Löytötavaratoimisto, 2005, lyhytelokuva - Anna * Kylmäverisesti sinun, 2005 - Miina (Makkosen tytär) * Lilo & Stitch 2, 2005 - äänirooli Mertle * Lilo & Stitch, 2003-2006 - TV-sarja - äänirooli Mertle * Emma, 2005, lyhytelokuva - tyttö * Metron kauneimmat saippuakuplat, 2005 mainoselokuva - Siiri * Leroy & Stitch, 2006 - äänirooli Mertle * English Vocabulary Fun 1 & 2, 2008 - useita äänirooleja == Lähteet == == Aiheesta muualla == * * Luokka:Suomalaiset lapsinäyttelijät Luokka:Vuonna 1995 syntyneet Luokka:Elävät henkilöt
Talonpoikainen vapaus

Talonpoikainen vapaus on suomalaisessa historiankirjoituksessa ja poliittisessa keskustelussa käytetty käsite, joka viittaa yhteiskuntajärjestykseen, jossa talonpoika viljeli maata, joka oli hänen sukunsa perinnöllisessä omistuksessa, eikä läänityksenä korkea-arvoisemmalta maanomistajalta käyttöön saatu. Vapaan talonpojan vastakohta on herruudellisessa suhteessa maan omistajaan oleva maaorja. Torpparit olivat siltä väliltä. Pohjoiseurooppalaisen talonpoikaisen vapauden mureneminen alkoi Itämeren eteläpuolelta. Baltiassa Saksalainen ritarikunta toi mukanaan maaorjuuteen perustuvan yhteiskuntajärjestyksen. Saksalaisaateli perusti läänitysalueilleen Baltiassa kartanoita, moisioita, tuottaakseen niiden kautta viljaa markkinoille. Moisioitten omaa viljelystä laajennettiin enimmäkseen väkivaltaisin keinoin samalla, kun lähiseudun talonpojat pakotettiin verosuorituksiin ja päivätöihin kartanoitten hyväksi. Lisäksi talonpoikia määrättiin perintöalamaisiksi, jotka eivät saaneet myydä tilojaan ja sitten muuttokiellon alaisiksi maaorjiksi. Suomessa talonpoikainen vapaus kävi uhatuksi vasta 1500-luvulla esimodernin valtion syntymisen myötä. Aatelisarvon muututtua perinnölliseksi talonpoikien asema heikkeni nopeasti. Pitkällinen Venäjän sota 1570–1595 joudutti tätä kehitystä. Talonpojat pakotettiin maksamaan sotilaiden palkat, linnaleirit, jotka nämä itse mielivaltaisesti määräsivät. Talonpoikaisen vapauden puolustamiseksi talonpojat ryhtyivät veriseen kapinaan, nuijasotaan, joka käytiin 1596–1597. Nuijasodan ja Suomen itsenäisyyden välisenä aikana talonpoikainen vapaus rapistui entisestään. == Talonpoikainen vapaus poliittisessa retoriikassa == Suomalaisessa politiikassa käsitettä "talonpoikainen vapaus" ovat käyttäneet retoriikassaan etenkin Maalaisliiton ja myöhemmin Suomen Keskustan poliitikot. Eurooppalaisella tasolla talonpoikaisen vapauden puolustamisen nähdään olevan yksi Keskustaa vahvimmin eurooppalaiseen liberaaliperheeseen yhdistävä tekijä. . SDP:n Arvo Salo vastasi tähän retoriikaan sloganilla "Tapa talonpoika päivässä" joka on nähty viittauksena vapaan talonpojan omaisuuden kollektivisointiin ja sosialistiseen yhteiskuntajärjestelmään siirtymiseen. == Katso myös == * Vapaasyntyinen == Lähteet == Luokka:Suomen asutus- ja yhteiskuntahistoria Luokka:Sääty-yhteiskunta
Peter Bonetti

Peter Phillip Bonetti (27. syyskuuta 1941 Lontoo, Englanti – 12. huhtikuuta 2020) oli englantilainen jalkapallomaalivahti, joka edusti peliuransa aikana Chelseaa, St. Louis Starsia ja Dundee Unitedia. Bonetti tunnettiin varmoista kopeistaan, nopeista reflekseistään ja sulavasta pelityylistään, josta hänelle annettiin lempinimeksi ”The Cat”. Englannin maajoukkuetta Bonetti edusti seitsemän kertaa. Bonetti kuului Englannin MM-ryhmään, kun Englanti voitti maailmanmestaruuden vuoden 1966 kotikisoissaan. Bonetti edusti Englantia myös vuoden 1970 MM-kisoissa. == Lähteet == Luokka:Englantilaiset jalkapallomaalivahdit Luokka:Jalkapallon maailmanmestarit Luokka:Vuonna 1941 syntyneet Luokka:Vuonna 2020 kuolleet
Rod Langway

thumb|Rod Langway Rod Cory Langway (s. 3. toukokuuta 1957 Taipei, Taiwan) on entinen amerikkalainen ammattilaisjääkiekkoilija. Puolustajana uran National Hockey Leaguessa luonut Langway on liigan historian ainoa Taiwanissa syntynyt pelaaja.Hockey Hall of Fame Langwayn vanhemmat palvelivat Taiwanissa Yhdysvaltain asevoimien palveluksessa. Randolphissa Massachusettsin osavaltiossa kasvanut Langway aloitti kiekkoilun melko myöhään, 13 vuoden iässä vuonna 1970. Amerikkalaiseen jalkapalloon keskittynyt Langway pelasi jääkiekkoa ja baseballia sivulajeinaan yliopistotasolle asti, mutta Langwayn edustaman New Hampshiren yliopiston selvittyä jääkiekossa yliopistosarjan finaaleihin sai hän osakseen kykyjenetsijöiden huomion ja päätti kokeilla onneaan jääkiekkoammattilaisena. Langwayn varasi NHL:ään Montreal Canadiens 1977 ja WHA:han Birmingham Bulls samana vuonna. Hän aloitti ammattilaisuransa Bullsissa ja siirtyi kauden 1977–78 jälkeen Canadiensiin ja voitti heti 1978–79 Stanley Cupin. Montrealissa hän pelasi kunnes tuli kaupatuksi Washington Capitalsiin kauden 1982–83 aluksi. Siihen mennessä Capitals ei ollut selvinnyt playoffiin kahdeksana ensimmäisenä toimintavuotenaan, mutta selvisi sinne kaikkina niinä 11 vuonna, kun Langway palveli joukkuetta. Langway keskittyi puolustustehtäväänsä eikä pyrkinyt ehdoin tahdoin avaamaan peliä, maalinteosta puhumattakaan. Niin omaan kuin muidenkin peliin kohdistuneet korkeat vaatimukset toivat Washington Capitalsin kapteenille lisänimen "Secretary of Defense." Hän oli viimeinen puolustaja, joka pelasi NHL:ssä ilman kypärää. == Saavutuksia == * Norris Trophy 1983 ja 1984 (NHL:n paras puolustaja) * vuonna 1987 Rendez-vous ’87 -turnauksessa Neuvostoliittoa vastaan NHL-tähtijoukkueessa * Washington Capitals jäädytti numeron 5 26. marraskuuta 1997 * United States Hockey Hall of Fameen 1999 * Hockey Hall of Fameen 2002 == Lähteet == * * Hockey Hall of Fame * http://www.hickoksports.com/biograph/langwayrod.shtml * http://www.washingtonhockey.com/200203/articles/A-061902.html * Greatest Hockey Legends.com === Viitteet === Luokka:Yhdysvaltalaiset jääkiekkoilijat Luokka:James Norris Memorial Trophy -voittajat Luokka:Hockey Hall of Fame Luokka:Montreal Canadiensin varaamat pelaajat Luokka:Vuonna 1957 syntyneet Luokka:Elävät henkilöt
Jacques Swaters

Jacques Albert Max Marie Edouard Swaters (30. lokakuuta 1926 Woluwe-Saint- Lambert, Bryssel, Belgia – 10. joulukuuta 2010 Bryssel, Bryssel, Belgia) oli belgialainen Formula 1 -kuljettaja. Hän osallistui kahdeksaan Grand Prix -kilpailuun, mutta ei onnistunut keräämään yhtään MM-pistettä. Parhaimmillaan Swaters oli seitsemäs Saksan GP:ssä 1953. Swaters onnistui ajamaan kolme kertaa maaliin. ==Formula 1 -tulokset== Vuosi Talli Auto Moottori 1 2 3 4 5 6 7 8 9 Sijoitus Pisteet Ecurie Belgique Talbot-Lago T26C Talbot S6 SUI 500 BEL FRA GBR GER ITA ESP - 0 Ecurie Francorchamps Ferrari 500 Ferrari S4 ARG 500 NED BEL FRA GBR GER SUI ITA - 0 Ecurie Francorchamps Ferrari 500/625 Ferrari S4 ARG 500 BEL FRA GBR GER SUI ITA ESP \- 0 Ecurie Filipinetti Gordini T16 Gordini S6 ARG MON 500 BEL DNA NED GBR ITA - 0 == Lähteet == Luokka:Belgialaiset Formula 1 -kuljettajat Luokka:Vuonna 1926 syntyneet Luokka:Vuonna 2010 kuolleet
Rappula

Rappula on Salon kaupunginosa, joka rajoittuu Halikon kuntaan ja sijaitsee RappulanmäessäSalon kaupungin kartta, johon on merkitty kaupunginosien rajat ja numerot; lisäksi erillinen luettelo kaupunginosien nimistä.. Alueella on sekä pientaloasutusta että korkeita kerrostaloja, joita alettiin rakentaa 1960-luvulla. ==Lähteet== Luokka:Salon kaupunginosat
Glory to the Brave

Glory to the Brave on HammerFallin debyyttialbumi. Se julkaistiin vasta vuonna 1997, vaikka yhtye oli ollut koossa jo vuodesta 1993. == Kappaleet == # # # # # # # # # # == Kokoonpano == * Joacim Cans – laulu * Oscar Dronjak – kitara * Fredrik Larsson – basso * Glenn Ljungström – kitara * Patrik Räfling – rummut == Aiheesta muualla == * * Luokka:Vuoden 1997 esikoisalbumit Luokka:HammerFallin albumit
Gianni Morbidelli

Gianni Morbidelli (s. 13. tammikuuta 1968 Pesaro, Italiahttps://results.motorsportstats.com/drivers/gianni-morbidelli/career) on italialainen autourheilija ja entinen Formula 1 -kuljettaja. Hän osallistui 70 Grand Prix -kilpailuviikonloppuun, mutta starttasi vain 67:ään. Hän saavutti F1-urallaan 8,5 MM-pistettä ja yhden palkintosijan. Aika-ajoissa Morbidelli oli parhaimillaan kuudes Brasilian Grand Prixissä 1994.Morbidelli keskeytti yli puolen kilpailuista uransa aikana. Morbidelli on Italian Formula 3 ja Euroopan Formula 3 Cupin mestari vuodelta 1989. Formula 1 -uran jälkeen Morbidelli on kilpaillut vakioautoilla, muun muassa WTCC-sarjassa vuonna 2006. Vuonna 2014 hän teki paluun WTCC-sarjaan. ==Formula 1 -tulokset== Vuosi Talli Runko Moottori 1 2 3 4 5 6 7 8 9 10 11 12 13 14 15 16 17 Sijoitus Pisteet 1990 Scuderia Italia Dallara Ford USA DNQ BRA 14 SMR MON CAN MEX FRA GBR GER HUN BEL ITA POR ESP - 0 Scuderia Minardi Minardi Ferrari JPN Kesk. AUS Kesk. 1991 Scuderia Minardi Minardi Ferrari USA Kesk. BRA 8 SMR Kesk. MON Kesk. CAN Kesk. MEX 7 FRA Kesk. GBR 11 DEU Kesk. HUN 13 BEL Kesk. ITA 9 POR 9 SPA 14 JPN Kesk. 24\. 0,5 Scuderia Ferrari Ferrari Ferrari AUS 6 1992 Scuderia Minardi Minardi Lamborghini SAF Kesk. MEX Kesk. BRA 7 SPA Kesk. SMR Kesk. MON Kesk. CAN 11 FRA 8 GBR 17 DEU 12 HUN DNQ BEL 16 ITA Kesk. POR 14 JPN 14 AUS 10 22\. 0 1994 Footwork Footwork Ford BRA Kesk. PAC Kesk. SMR Kesk. MON Kesk. SPA Kesk. CAN Kesk. FRA Kesk. GBR Kesk. DEU 5 HUN Kesk. BEL 6 ITA Kesk. POR 9 EUR 11 JPN Kesk. AUS Kesk. 22\. 3 1995 Footwork Footwork Hart BRA Kesk. ARG Kesk. SMR 13 SPA 11 MON 9 CAN 6 FRA 14 GBR DEU HUN BEL ITA POR EUR PAC Kesk. JPN Kesk. AUS 3 14\. 5 1997 Sauber Sauber Petronas AUS BRA ARG SMR MON SPA 14 CAN 10 FRA GBR GER HUN Kesk. BEL 9 ITA 12 AUT 9 LUX 9 JPN DNS EUR 22. 0 == Lähteet == Luokka:Italialaiset Formula 1 -kuljettajat Luokka:World Touring Car Championship -kuljettajat Luokka:British Touring Car Championship -kuljettajat Luokka:Vuonna 1968 syntyneet Luokka:Elävät henkilöt
Michelle Barrett

Michelle Louise Barrett (s. 17. heinäkuuta 1981, Englanti) on brittiläinen pornonäyttelijä, joka on esiintynyt yli 300 yhdysvaltalaisessa pornoelokuvassa vuodesta 2001 lähtien. Barrett aloitti mallin työt 15-vuotiaana ja siirtyi pornografiaan 19-vuotiaana esiintyen miestenlehdissä, kuten Hustlerissa, Mayfairissa, Men Onlyssa sekä Playboyssa. Hän toimii yhä mallina, mutta nykyään hänen valokuvansa julkaistaan enimmikseen internetissä. Hän on työskennellyt useiden tunnettujen valokuvaajien, kuten Suze Randallin, kanssa. == Aiheesta muualla == * Luokka:Brittiläiset pornonäyttelijät Luokka:Vuonna 1981 syntyneet Luokka:Elävät henkilöt
Niittynätkelmä

Niittynätkelmä (Lathyrus pratensis) on keltakukkainen monivuotinen hernekasvi. == Ulkonäkö == Niittynätkelmän rento varsi kasvaa 25–60 cm pitkäksi. Varsi on siipipalteeton ja tavallisesti karvainen. Lehdet ovat yksiparisia ja kärhellisiä. Lehdykät ovat suikeita ja suippoja, korvakkeet ovat isoja ja keihästyvisiä. Niittynätkelmän kukinto on pyöreähkö, 5–12-kukkainen terttu. Yksittäiset kukat ovat huulimaisia ja kirkkaan keltaisia, teriö on kooltaan 10–16 mm. Niittynätkelmä kukkii Suomessa kesä-elokuussa. Kukinnan jälkeen kypsyvät mustat, 2–4 cm pitkät palot. Niittynätkelmä on myrkyllinen laji.Retkeilykasvio 1998, s. 281. Niittynätkelmän kukat muistuttavat hieman keltamaitetta (Lotus corniculatus). == Levinneisyys == Niittynätkelmä kasvaa villinä lähes koko Euroopassa Portugalia ja Espanjan keski- ja eteläosia lukuun ottamatta. Levinneisyysalue ulottuu edelleen Keski-Aasiaan, Kaukasukselle, Lähi-itään ja Turkkiin. Ihmisen mukana laji on levinnyt myös muualle, esimerkiksi Yhdysvaltojen ja Kanadan itäosiin. Suomessa niittynätkelmää voi tavata koko maassa. Lappia lukuun ottamatta laji on varsin yleinen. Suomessa niittynätkelmän katsotaan olevan maan eteläosissa alkuperäinen laji, pohjoisempana muinaistulokas.Oulun kasvit 2005, s. 290. == Elinympäristö == Niittynätkelmä kasvaa aurinkoisilla niityillä, tienvarsilla, heinäpelloissa ja ruohoisissa metsissä. Lehdissä olevilla kärhillään kasvi tarttuu mihin tahansa tukeen tai omiin varsiinsa muodostaen läpitunkemattomia takkuisia kasvustoja, usein yhdessä hiirenvirnan (Vicia cracca) kanssa. == Käyttö == Niittynätkelmää käytetään rehuna sen valkuaisainepitoisuuden takia. Siitä on myös keitetty teetä käytettäväksi hengitystievaivoihin. Veldlathyrusstengel (Lathyrus pratensis stem).jpg|Niittynätkelmän lehtiä ja kärhiä Lathyrus pratensis Sturm16.jpg|Niittynätkelmä kuvattuna teoksessa Deutschlands Flora in Abbildungen (1796) (MHNT) Lathyrus pratensis - Inflorescence.jpg|Kukinto Lathyrus pratensis flowers - Keila.jpg|Kukat == Lähteet == * Oulun kasvit. Piimäperältä Pilpasuolle. Toim. Kalleinen, Lassi & Ulvinen, Tauno & Vilpa, Erkki & Väre, Henry. Luonnontieteellinen keskusmuseo, Kasvimuseo, Norrlinia 11 / Oulun kaupunki, Oulun seudun ympäristövirasto, julkaisu 2/2005. Yliopistopaino, Helsinki 2005. * Retkeilykasvio. Toim. Hämet- Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. === Viitteet === == Aiheesta muualla == * Kasviatlas 2020: Niittynätkelmän (Lathyrus pratensis) levinneisyys Suomessa. * Pinkka, Lajintuntemuksen oppimisympäristö: Niittynätkelmä (Lathyrus pratensis) * Luontoportti: Niittynätkelmä (Lathyrus pratensis) * Valokki - Nettikasvio: Niittynätkelmä (Lathyrus pratensis) * ITIS: Lathyrus pratensis * United States Department of Agriculture (USDA): Lathyrus pratensis * Flora of China: Lathyrus pratensis Luokka:Nätkelmät Luokka:Myrkylliset kasvit
Legacy of Kings

Legacy of Kings on Hammerfallin vuonna 1998 julkaistu albumi, joka on tyyliltään heavy- ja power metalia. == Kappaleet == # # # # # # # # # # == Kokoonpano == * Joacim Cans – laulu * Oscar Dronjak – kitara * Stefan Elmgren – kitara * Magnus Rosén – basso * Patrik Räfling – rummut == Aiheesta muualla == * * Luokka:Vuoden 1998 albumit Luokka:HammerFallin albumit
Join Me in Death

Join Me (in Death) on suomalaisyhtye HIMin esittämä kappale vuodelta 1999, ja se on vielä nykypäivänäkin yksi HIMin tunnetuimmista kappaleista. Kappale löytyy HIMin levyltä Razorblade Romance. Single "Join Me" on Suomen kahdenneksitoista myydyin kotimainen single. http://ifpi.fi/tilastot/myydyimmat/kaikki/kotimaiset/singlet Nelosen uutiset esitteli vuonna 2005 suomalaisen musiikkiväen valitsemat viisi kuluvan vuosituhannen parasta kotimaista kappaletta, joista "Join Me" nousi ykkössijalle. http://www.stara.fi/?p=2419 Kappaleesta on tehty useita cover- versioita, joista esimerkkinä munkkiyhtye Gregorianin versio. "Join Me" -kappaleen on sanottu yllyttävän itsemurhaan, ja HIMin keulakuva sekä laulaja Ville Valo onkin kumonnut väitteen kuvailemalla laulua Romeo ja Julia -vaikutteiseksi lauluksi, joka kertoo rakkaudesta. "Join Me" on myös elokuvan 13. kerros tunnusbiisi. == Videot == Kyseisestä kappaleesta on kaksi musiikkivideoa, vuonna 1999 valmistunut 13. kerros -elokuvaan liittyvä valoshow-versio, sekä vuonna 2000 valmistunut "Ice Version". == Lähteet == Luokka:HIMin kappaleet Luokka:Vuoden 1999 kappaleet
Foucault

Foucault voi tarkoittaa seuraavia: * Léon Foucault (1819–1868), ranskalainen fyysikko ** Foucault’n heiluri, Léonin koejärjestely *** Foucaultin heiluri, Umberto Econ romaani * Michel Foucault (1926–1984), ranskalainen filosofi.
Renegade (Hammerfallin albumi)

Renegade on heavy metal -yhtye Hammerfallin kolmas albumi. Se on myös yhtyeen ensimmäinen julkaisu, jonka teossa rumpali Anders Johansson on ollut mukana. Albumi julkaistiin vuonna 2000. == Kappaleet == # # # # # # # # # # == Kokoonpano == *Joacim Cans – laulu *Oscar Dronjak – kitara *Stefan Elmgren – kitara *Magnus Rosén – basso *Anders Johansson – rummut == Arvostelut == * Metalliluola: 7½/10 * Soundi: ==Lähteet== == Aiheesta muualla == * * Luokka:Vuoden 2000 albumit Luokka:HammerFallin albumit
Fire in the Brain

Fire in the Brain on suomalaisen Oz-yhtyeen toinen albumi vuodelta 1983. Yhtye oli uudistunut niin miehistöltään kuin musiikillisestikin, ja uuden raskaamman tyylin myötä albumi saavutti suosiota Pohjoismaiden heavy metal -piireissä ja julkaistiin myös Yhdysvalloissa sekä Japanissa. Black Mark -yhtiö julkaisi albumin uudelleen CD-muodossa 1990-luvulla. == Kappaleet == # # # # # # # # *kaikki kappaleet Jay C. Blade paitsi 2 ja 5 Jay C. Blade ja Spooky Wolff == Muusikot == *Ape De Martinez – laulu *Spooky Wolff – kitara *Speedy Foxx – kitara *Jay C. Blade – basso *Mark Ruffneck – rummut == Aiheesta muualla == * * Luokka:Vuoden 1983 albumit Luokka:The Ozin albumit
Enonlahti

Enonlahti tarkoittaa seuraavia maantieteellisiä kohteita: * Enonlahti, kylä Kuopion Vehmersalmella * Enonlahti, kylä Mäntyharjulla * Enonlahti, kylä Vaalassa.
Jaalanka

Jaalanka voi tarkoittaa seuraavia maantieteellisiä kohteita: * Jaalanka, kylä Pudasjärvellä * Jaalanka, kylä Vaalassa * Jaalankajoki Pudasjärvellä * .
Crimson Thunder

Crimson Thunder on power metal -yhtye HammerFallin vuonna 2002 julkaisema albumi. Albumin 20-vuotisjuhlajulkaisun on miksannut ja masteroinut uudelleen Fredrik Nordstrom. == Kappaleet == # "Riders Of The Storm" (Dronjak/Cans) – 4:34 # "Hearts On Fire" (Dronjak/Cans) – 3:51 # "On The Edge Of Honour" (Dronjak/Cans) – 4:49 # "Crimson Thunder" (Dronjak/Cans) – 5:05 # "Lore Of The Arcane" (Dronjak) – 1:27 # "Trailblazers" (Dronjak/Cans) – 4:39 # "Dreams Come True" (Dronjak) – 4:02 # "Angel Of Mercy" (David C. T Chastain) – 5:38 # "The Unforgiving Blade" (Dronjak/Cans) – 3:40 # "In Memoriam" (Elmgren) – 4:21 # "Hero's Return" (Dronjak/Cans) – 5:23 Bonuskappaleet: # "Rising Force" (Yngwie Malmsteen Cover) (Euroopassa julkaistu bonuskappale) – 4:30 # "Detroit Rock City" (KISS Cover) (Amerikassa julkaistu bonuskappale) – 3:56 # "Crazy Night" (Loudness Cover) (Japanissa julkaistu bonuskappale) – 3:42 == Kokoonpano == *Joacim Cans - laulu *Oscar Dronjak - kitara *Stefan Elmgren - kitara *Magnus Rosén - basso *Anders Johansson - rummut == Arvostelut == * Imperiumi: 7½/10 * Soundi: == Lähteet == == Aiheesta muualla == * * Luokka:Vuoden 2002 albumit Luokka:HammerFallin albumit
Kangaskylä

Kangaskylä tarkoittaa seuraavia maantieteellisiä kohteita: * Kangaskylä, kylä Hyrynsalmella * Kangaskylä, kylä Keiteleellä * Kangaskylä, kylä Kinnulassa * Kangaskylä, kylä Konnevedellä * Kangaskylä, kylä Laukaassa * Kangaskylä, kylä Mikkelissä * Kangaskylä, kylä Parikkalassa * Kangaskylä, kylä Rautalammilla * Kangaskylä, kylä Reisjärvellä * Kangaskylä, kylä Siikalatvalla * Kangaskylä, kylä Utajärvellä * Kangaskylä, kylä Vaalassa * Kangaskylä, kylä Vihannissa * Kangaskylä, kylä Kiteen jatkosodassa luovutetulla alueella, nykyään osa Venäjää. ==Katso myös== Aihepiiriin liittyy läheisesti myös: * Kangas, kylä Ylivieskassa.
Suutarinkylä

Suutarinkylä voi tarkoittaa seuraavia maantieteellisiä kohteita: * Suutarinkylä, entinen Helsingin maalaiskunnan maarekisterikylä, tunnetaan nykyisin (Helsingin) Suutarilana. * Suutarinkylä, kylä Lappeenrannassa. * Suutarinkylä, kylä Sotkamossa. * Suutarinkylä, kylä Tyrnävällä. * Suutarinkylä, kylä Vaalassa.
III Warning

III Warning on nimensä mukaisesti Oz-yhtyeen kolmas albumi. Albumi oli yhtyeen ensimmäinen RCA-yhtiölle. Levyn julkaisun jälkeen yhtye sai kutsun tulla lämmittelijäksi Venomin Amerikan-kiertueelle, mutta tämä kariutui yhtyeen amerikkalaismanagerin sotkuihin. Yhtyeessä oltiin jälkeenpäin tyytymättömiä III Warningin soundeihin ja heikkoon tuotantoon. == Kappaleet == # # # # # # # # # *kaikki kappaleet Jay C. Blade == Muusikot == *Ape De Martinez – laulu *Spooky Wolff – kitara *Speedy Foxx – kitara *Jay C. Blade – basso *Mark Ruffneck – rummut sekä *Shadow – ”musta ääni” ja gongi == Aiheesta muualla == * * Luokka:Vuoden 1984 albumit Luokka:The Ozin albumit
The Streets

The Streets (oik. Mike Skinner) (s. 27. marraskuuta 1978) on englantilainen rap-artisti. Hän on kotoisin West Heathista, Birminghamista. ==Diskografia== ===Albumit=== *Original Pirate Material (2002) *A Grand Don't Come for Free (2004) *The Hardest Way to Make an Easy Living (2006) *Everything is Borrowed (2008) *Computers and Blues (2010) *The Darker the Shadow the Brighter the Light (2023) ===Singlet=== ====Albumilta Original Pirate Material==== * "Has It Come to This?" (2001, #18 UK) * "Let's Push Things Forward" (ft. Kevin Mark Trail) (2002, #30 UK) * "Weak Become Heroes" (2002, #27 UK, #74 AUS) * "Don't Mug Yourself" (2002, #21 UK) * "The Irony of It All" (2002) * "It's Too Late" / "Weak Become Heroes" (2002) ====Albumilta A Grand Don't Come for Free==== * "Fit But You Know It" (2004, #8 UK, #37 AUS) * "Dry Your Eyes" (2004, #1 UK, #1 IRL, #24 SWE, #42 AUS) * "Blinded by the Lights" (2004, #10 UK, #92 AUS) * "Could Well Be In" (2004, #30 UK) ====Albumilta The Hardest Way To Make An Easy Living==== * "When You Wasn't Famous" (2006, #8 UK, #26 IRL, #67 AUS) * "Never Went to Church" (2006, #20 UK) * "Prangin' Out" (2006, #25 UK) ==Aiheesta muualla== *Kotisivut * * Luokka:Brittiläiset hip hop -artistit Luokka:Vuonna 1978 syntyneet Luokka:Elävät henkilöt Luokka:2000-vuosikymmenen yhtyeet ja sooloartistit‎
Jimmy Armfield

James Christopher Armfield (21. syyskuuta 1935 Denton, Lancashire – 22. tammikuuta 2018Blackpool FC legend Jimmy Armfield dies after cancer battle) oli englantilainen jalkapalloilija, pelipaikaltaan oikea puolustaja. Hän pelasi koko uransa Blackpoolissa, jossa hän vuosien 1954 ja 1971 välillä pelasi 568 ottelua ja teki kuusi maalia. Englannin maajoukkuetta Armfield edusti 43 kertaa vuosien 1959 ja 1966 välillä. Hän toimi myös maajoukkueen kapteenina. Armfield valittiin Englannin joukkueeseen vuoden 1962 MM-kisoihin, jossa hän oli turnauksen yksi parhaista oikeista puolustajista. Kisoissa Englannin tie katkesi puolivälierissä, kun se hävisi Brasilialle. Hänet nimettiin myös MM-ryhmään vuoden 1966 kotikisoihin, mutta kisat menivät hänen osaltaan pilalle loukkaantumisen vuoksi. Turnauksessa Englanti voitti maailmanmestaruuden. Myöhemmin urallaan Armfield valmensi Boltonia ja Leeds Unitedia. == Lähteet == Luokka:Englantilaiset jalkapalloilijat Luokka:Englantilaiset jalkapallovalmentajat Luokka:Jalkapallon maailmanmestarit Luokka:Vuonna 1935 syntyneet Luokka:Vuonna 2018 kuolleet
Decibel Storm

Decibel Storm on Oz-yhtyeen albumi vuodelta 1986. Aiemmasta poiketen kaikki jäsenet ovat olleet säveltämässä kappaleita. Albumi sai edellistä albumia paremmat arvostelut, mutta kaupallisen menestyksen puuttuessa yhtye hajosi pian levyn julkaisemisen jälkeen. Albumilta löytyvä ”Teenage Rampage” on alun perin The Sweet -yhtyeen kappale vuodelta 1974. == Kappaleet == # # # # # # # # # == Muusikot == *Ape De Martinez – laulu *Spooky Wolff – kitara *Speedy Foxx – kitara *Jay C. Blade – basso, laulu, syntetisaattori *Mark Ruffneck – rummut == Aiheesta muualla == * * Luokka:Vuoden 1986 albumit Luokka:The Ozin albumit
Kattinaattori

Kattinaattori () on kuvitteellinen vastustajahahmo Prätkähiiret-sarjassa, jonka loi Rick Ungar. Hänen ensiesiintymisensä oli animaatiosarjan jaksossa Seikkailu alkaa, osa 1 vuonna 2006. ==Hahmo== Kattinaattori on iso, paha ja pirullinen, jonka vuoksi häntä sanotaan Kattinaattoriksi.Cataclysm Character Profile Biker Mice From Mars Viitattu 2.8.2009 Hänellä on yllään vihreät liivit ja mustat housut, joissa on kultainen ketjuvyö. Hän on veljensä Karvapallon kanssa johtajina johtamassa Kissatroneja nappaamaan marsilaisten uudistajan. Hän yritti alussa tehdä sopimuksen Rami Palkin kanssa saadakseen uudistajan kissatroneille, kun edellinen uudistaja tuhoutui.Prätkähiiret jakso "Seikkailu alkaa" Viitattu 2.8.2009 Tämän lisäksi hän onnistui nappaamaan hetkellisesti Rontin, jonka ansiosta hän sai idean antaa Palkille Rontti, mikäli hän saisi uudistajan. Sopimus kuitenkin sai mutkia matkaan, kun he eivät millään saaneet Ronttia pysymään vankina. Kattinaattori onkin joutunut usein turvautumaan Palkin apuun, joka myös yrittää päästä hiiristä eroon. Viimeisessä taistelussa Prätkähiiriä ja Ronttia vastaan Kattinaattori ja tämän johtama Kissatronien armeija muutettiin uudistajan avulla vaarattomiksi kissanpennuiksi. == Esiintymiset == * Seikkailu alkaa, osat 1–2 * Muutoksen aika * Hellä hiirenloukku * Britannian invaasio * Tuomionpäivä * Saturnuksen surffaavat kissat * Prätkähiiret kaivoksessa * Pelkääjän paikka * Kaupungin uudet kissat * Kyberhiiret Marsista * Takaa-ajetut * Palkin ja kovan paikan välissä * Vinskin kasvatus * Olipa kerran Marsissa, osat 1–3 ==Muissa medioissa== *Kattinaattori esiintyy yhtenä pääpahiksista Biker Mice from Mars videopelissä. == Hahmoa näytelleet == Vuodet Näyttelijät Sarjat Konsolipelit 2006–2007 Clancy Brown Prätkähiiret (2006) 2006 James Avery Biker Mice from Mars ==Lähteet== Luokka:Prätkähiiret-sarjan hahmot Luokka:Kuvitteelliset upseerit Luokka:Videopelien loppuvastukset Luokka:Kuvitteelliset kissat Luokka:Kuvitteelliset avaruusolennot Luokka:Kuvitteelliset kissaeläimet Luokka:Kuvitteelliset terroristit
Threshold (albumi)

Threshold on power metal -yhtye HammerFallin seitsemäs albumi, ja se julkaistiin 18. lokakuuta Euroopassa. Hammerfall pääsi albumillaan Ruotsissa listaykköseksi. == Kappaleet == # # # # # # # # # # # == Kokoonpano == * Joacim Cans – laulu * Oscar Dronjak – kitara * Stefan Elmgren – kitara * Magnus Rosén – basso * Anders Johansson – rummut == Arvostelut == * Allmusic: Allmusic review * Soundi: Soundi == Lähteet == == Aiheesta muualla == * * Luokka:Vuoden 2006 albumit Luokka:HammerFallin albumit
Roll the Dice

Roll The Dice on Oz-yhtyeen albumi vuodelta 1991. Ape De Martinez ja Mark Ruffneck kokosivat yhtyeen uudelleen 1980-luvun lopussa ottamalla mukaan kolme uutta jäsentä. Paluu jäi lyhyeksi albumin menestyttyä heikosti. == Kappaleet == # # # # # # # # # # # == Muusikot == *Ape De Martinez – laulu *Michael Lundholm – kitara *Tobbe Moen – basso *Fredrik Thörnholm – basso *Jörgen Schelander – kosketinsoittimet *Mark Ruffneck – rummut == Aiheesta muualla == * * Luokka:Vuoden 1991 albumit Luokka:The Ozin albumit
Rontti

Rontti voi tarkoittaa: * Mika Rontti, jääkiekkoilija * Rontti, hahmo piirrossarjassa Prätkähiiret * Rontti, hahmo piirrossarjassa Smurffit * Rontti, Hannu Kuukkasen piirtämä sarjakuva * Rontti, saari Iijokisuistossa Perämerellä. * Rontti, hahmo kirjassa Kuka lohduttaisi Nyytiä? * Professori Rontti, hahmo piirrossarjassa Tohtori Sykerö * Rosvo-Rontti, hahmo piirrossarjassa Seikkailumetsä * Rotta-Rontti, hahmo televisiosarjassa Katinkontti * Rontticomics, Juho Maurisen piirtämä sarjakuva
Québecin taistelu (1775)

Quebecin taistelu käytiin 31. joulukuuta 1775 Yhdysvaltain vapaussodan aikaan. Amerikkalaiset vallankumoukselliset yrittivät vallata kanadalaisen Québecin kaupungin ja lisätä ranskalaiskanadalaisten tukea Amerikan vallankumoukselle. Hyökkäyksessä amerikkalaisjoukkoja johtivat Benedict Arnold ja Richard Montgomery, mutta britit kenraalikuvernööri Guy Carletonin johdolla pystyivät torjumaan hyökkäyksen. Amerikkalaiset jatkoivat Québecin piirittämistä, mutta 6. toukokuuta 1776 kaupunkiin saapui 8 000 brittisotilasta ja amerikkalaiset vetäytyivät takaisin omaan maahansa. Luokka:Kanadan taistelut Luokka:Québecin historia Luokka:Yhdysvaltain vapaussodan taistelut Luokka:1775
Aleksandrian Pyhän Markuksen ritarikunta

Aleksandrian Pyhän Markuksen ritarikunta on ortodoksinen ritarikunta, jonka suurmestarina toimii Aleksandrian ja koko Afrikan paavi ja patriarkka Theodoros II. Sen kunniamerkit ovat suurristi, 1. ja 2. luokan kaulassa kannettavat, lähinnä komentajamerkkejä vastaavat ansioristit sekä mitalit. Kunniamerkkien nauha on sinivihreä. Ritarikunta myöntää kunniamerkkejään ennen muuta kristillisistä ansioista ortodoksista, katolista tai evankelis- luterilaista uskontoa tunnustaville henkilöille. Suomessa Ritarikunnan kunniamerkkejä kantavat mm. Ortodoksisen kirkkomme nykyiset ja entiset arkkipiispat sekä eräät Konstantinus Suuren Ritarikunnan hallituksen jäsenet. Luokka:Hengelliset ritarikunnat
Koillinen federaatioyliopisto

Koillinen federaatioyliopisto (, "M. K. Ammosovin koillinen federaatioyliopisto" ) on Venäjällä Sahan tasavallan pääkaupungissa Jakutskissa toimiva yliopisto. Se on Sahan ainoa ja Venäjän koillisosan suurin yliopisto. Yliopisto valittiin 2009 yhdeksi valtakunnan seitsemästä federaatioyliopistosta, Niistä on tarkoitus kehittää venäläisiä huippuyliopistoja, joissa opetus ja tutkimus yhdistyvät yrityselämäyhteistyön kanssa. Talousuutisia Moskovasta 22.10.-4.11.2009 Suomen suurlähetystö, Moskova Vuoteen 2010 yliopiston nimi oli Jakutskin valtionyliopisto (). Tämä yliopisto perustettiin vuonna 1956 aiemmin kaupungissa toimineen Jakutskin pedagogisen instituutin pohjalle. Vuonna 1990 se nimettiin Jakuuttien ASNT:n perustamiseen vaikuttaneen Maksim Ammosovin mukaan. Vuonna 2011 yliopistossa oli lähes 21 000 opiskelijaa ja yli 1200 opettajaa. Yliopistossa on yhdeksän tiedekuntaa (biologian ja maantieteen, filologian, geologisen tutkimuksen, historian, insinööritekniikan, lainopin, maantienrakennuksen, valmistavan koulutuksen sekä vuorigeologian tiedekunta) ja yhdeksän erillistä instituuttia (fysiikan ja tekniikan, kasvatustieteen, Koillis-Venäjän kansojen kielten ja kulttuurin lääketieteen, liiketaloustieteen, matematiikan ja informatiikan, psykologian, ruumiinkulttuurin ja urheilun sekä vieraiden kielten ja aluetutkimuksen instituutti).Общие сведения Yliopiston sivut Yliopistolla on haaraosastot Sahan Nerjungrin ja Mirnyin kaupungeissa sekä Tšukotkan Anadyrissä. == Lähteet == *Yliopiston verkkosivut *Yliopiston verkkosivut Luokka:Venäjän yliopistot ja korkeakoulut Luokka:Sahan tasavalta
AC Schnitzer

AC Schnitzer Automobile Technik GmbH on BMW-merkkisten autojen viritykseen erikoistunut yritys, joka pitää päämajaansa Aachenin kaupungissa Saksassa. Yhtiö on perustettu vuonna 1987. Tätä ennen noin kolmen vuosikymmenen ajan yhtiön perustaja Herbert Schnitzer toimi kilpa-ajajana ja tallipäällikkönä ajattaen itse virittämiään BMW:n malleja saavuttaen useita voittoja ja mestaruuksia. Yhtiön lippulaiva on Schnitzer Tension -prototyyppi, joka pohjautuu vuoden 2006 BMW M6 -urheiluautoon. Optimoimalla moottorinohjausjärjestelmän ja korvaamalla vakiopakoputkiston paremmalla, autosta on saatu puristettua ulos 406 kW:n teho ja 520 Nm:n huippuvääntö. Näillä eväillä auto kiihtyy 0–100 km/h vain 4,5 sekunnissa ja saavuttaa 325 km/h rajatun huippunopeuden. Ilman nopeudenrajoitinta autolla on Nardon radalla saavutettu 331,78 km/h huippunopeus. == Aiheesta muualla == * AC Schnitzerin sivusto Luokka:BMW Luokka:Autonvalmistajat